4.pielikums

Ministru kabineta

2013.gada \_\_\_.\_\_\_\_\_\_\_\_\_\_ noteikumiem Nr.\_\_\_\_

**Šķīdinātāju apsaimniekošanas bilances sastādīšanas un piemērošanas nosacījumi**

1. Šķīdinātāju apsaimniekošanas bilanci sastāda katrai gaistošos organiskos savienojumus emitējošai iekārtai.

2. Šķīdinātāju apsaimniekošanas bilances (turpmāk – bilance) aprēķiniem izmanto šādus parametrus:

2.1. organisko šķīdinātāju ievade (apzīmē ar I):

2.1.1. organisko šķīdinātāju daudzums (arī organisko šķīdinātāju daudzums izmantotajos maisījumos vai starpproduktos), ko ievada laikposmā, par kuru tiek aprēķināta masu bilance (apzīmē ar I 1);

2.1.2. organisko šķīdinātāju daudzums (arī organisko šķīdinātāju daudzums maisījumos vai starpproduktos), kas ir reģenerēts un atkārtoti izmantots ievadīšanai. Reģenerētais šķīdinātājs tiek aprēķināts katru lietošanas reizi (apzīmē ar I 2);

2.2. organisko šķīdinātāju izvade (apzīmē ar O) ietver:

2.2.1. gaistošo organisko savienojumu emisiju izplūdes gāzēs (apzīmē ar O1);

2.2.2. organisko šķīdinātāju zudumus ūdenī (apzīmē ar O2) vai šī pielikuma 1.2.5.apakšpunktā noteikto (O5), kad tiek apstrādi notekūdeņi;

2.2.3. organisko šķīdinātāju daudzumu, kas paliek kā piesārņojums vai atlikums procesa galaproduktos (apzīmē ar O3);

2.2.4. neuztvertās gaistošo organisko savienojumu emisijas gaisā (apzīmē ar O4). Tās ietver vispārējo telpu ventilāciju, ar kuru gaiss tiek izlaists ārējā vidē pa logiem, durvīm, ventilācijas kanāliem un līdzīgām atverēm;

2.2.5. organisko šķīdinātāju un organisko savienojumu zudumus ķīmiskajās un fizikālajās reakcijās (apzīmē ar O5) (piemēram, ieskaitot tos, ko iznīcina sadedzinot vai attīrot izplūdes gāzes vai notekūdeņus, vai uztverot un absorbējot tiktāl, ka tie netiek iekļauti šī pielikuma; 1.2.6., 2.2.7. un 1.2.8.apakšpunktā noteiktajās O6, O7 vai O8 izvadēs;

2.2.6. organiskos šķīdinātājus savāktajos atkritumos (apzīmē ar O6);

2.2.7. organiskos šķīdinātājus vai tos saturošus maisījumus vai starpproduktus, ko izplata (pārdod) vai vēlas izplatīt kā komerciālu produktu (apzīmē ar O7);

2.2.8. organiskos šķīdinātājus maisījumos vai starpproduktos, kas ir reģenerēti atkārtotai izmantošanai, bet ne ievadīšanai procesā (apzīmē ar O8), ciktāl tie nav noteikti šī pielikuma 2.2.7.apakšpunktā noteiktajā O7 izvadē;

2.2.9. organiskos šķīdinātājus, kas izdalās citādi (apzīmē ar O9).

3. Lai pārbaudītu, vai nav pārsniegts mērķa emisija limits, katru gadu, piemērojot bilanci, nosaka organisko šķīdinātāju patēriņu (apzīmē ar C), izmantojot šādu formulu:

C = I 1 - O8

Nosaka arī cieto vielu masu, ko izmanto pārklājumos, lai noteiktu references gada emisijas vērtību un atbilstību mērķa emisijas limitam.

4. Katru gadu, piemērojot bilanci, aprēķina kopējo emisiju (E), kas izteikta kā gaistošo organisko savienojumu emisija uz produkcijas vienību vai citādi, ja to nosaka šo noteikumu 2.pielikums. Kopējo emisiju (E) aprēķina, izmantojot šādu formulu:

E = F + O1, kur

F nosaka saskaņā ar šī pielikuma 5.punktā noteikto, un emisijas vērtību dala ar atbilstošo produkcijas parametru.

5. Lai novērtētu šo noteikumu 18.punkta prasību izpildi, katru gadu, piemērojot bilanci, nosaka kopējo emisiju no visām darbībām. Šo noteikumu 2.pielikuma prasības attiecībā uz raksturīgajām darbībām ir izpildītas, ja iegūtā vērtība atbilst kopējām emisijām katrai konkrētai darbībai.

6. Lai salīdzinātu ar šo noteikumu 2.pielikumā noteiktajām difūzās emisijas robežvērtībām, nosaka difūzo emisiju, izmantojot šādas formulas:

F = I1 - O1 - O5 - O6 - O7 - O8

vai

F = O2 + O3 + O4 + O9

Difūzo emisiju vērtības var noteikt arī, veicot tiešos emisijas mērījumus vai veicot līdzvērtīgus aprēķinus, izmantojot gaistošo organisko savienojumu emisiju uztveršanas efektivitāti procesā.

7. Difūzās emisijas vērtību izsaka kā difūzo emisiju pret kopējo organisko šķīdinātāju ievadi (F/I), kur kopējo organisko šķīdinātāju ievadi nosaka, izmantojot šādu formulu:

I = I1 + I 2

Ministru prezidents                                                    V.Dombrovskis

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs                E.Sprūdžs

Vīza:valsts sekretārs A.Antonovs

24.08.2012. 16:03

L.Maslova

67026586, lana.maslova@varam.gov.lv